
ΑΠΟΦΑΣΕΙΣ 

Κατάρτιση, τήρηση και λειτουργία του Μητρώου 
μελών επιτροπών διαδικασιών σύναψης δημοσί¬ 
ων συμβάσεων έργων, μελετών και παροχής τε¬ 
χνικών και λοιπών συναφών επιστημονικών υπη¬ 
ρεσιών (Μη.Μ.Ε.Δ.) της παρ. 8.(η) του άρθρου 221 
του ν. 4412/2016. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της παρ. 8.η του άρθρου 221 του 
ν. 4412/2016 (ΑΊ 47) «Δημόσιες Συμβάσεις Έργων, Προ¬ 
μηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)» 

2. Τις διατάξεις του Νόμου 3861/2010 (Α' 112) «Ενί¬ 
σχυση της διαφάνειας, με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις». 

3. Τις διατάξεις των άρθρων 65 και 66 του ν. 4270/2014 
(ΑΊ 43) «Αρχές δημοσιονομικής διαχείρισης και εποπτεί- 
ας (ενσωμάτωση της Οδηγίας 2011/85/ΕΕ) -δημόσιο λο¬ 
γιστικό και άλλες διατάξεις». 

4. Τις διατάξεις του π.δ/τος 123 /2017 «Οργανισμός 
του Υπουργείου Υποδομών και, Μεταφορών» (ΑΊ 51). 

5. Τις διατάξεις του π.δ/τος 70/2015 «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού (ΦΕΚ ΑΊ 14). 

6. Τις διατάξεις του π.δ/τος 123/2016 (Α'208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 


σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

7. Τις διατάξεις του π.δ/τος 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

8. Τη με αρ. 45/17 (19.12.17) σύμφωνη γνώμη της Ενι¬ 
αίας Ανεξάρτητης Αρχής Δημοσίων Συμβάσεων (άρθρο 
2 παρ.2 περ. γ' (γγ) του ν. 4013/2011. 

9. Τη με αρ. πράξη 2-συνεδρία 27/25-2-2017 γνωμο¬ 
δότηση του Συμβουλίου Δημοσίων Έργων (Τμήμα Κα¬ 
τασκευών) της Γενικής Γραμματείας Υποδομών. 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Αντικείμενο -Πεδίο εφαρμογής 

Οι διατάξεις της απόφασης αυτής έχουν εφαρμογή 
στις διαδικασίες σύναψης δημοσίων συμβάσεων έρ¬ 
γων, όπως αυτές ορίζονται στα άρθρα 2.1.6 και 2.1.7 του 
ν. 4412/2016, και δημοσίων συμβάσεων εκπόνησης μελε¬ 
τών και παροχής τεχνικών και λοιπών συναφών επιστημο¬ 
νικών υπηρεσιών, όπως αυτές ορίζονται στο άρθρο 2.1.9.α 
του ν. 4412/2016 και εμπίπτουν στο πεδίο εφαρμογής του 
Βιβλίου I του ως άνω νόμου 4412/2016 . Ειδικά για τους 
αναθέτοντες φορείς του Βιβλίου II που συνιστούν ανα- 
θέτουσα αρχή, αυτοί υποχρεούνται στην εφαρμογή της 
παρούσας στην περίπτωση ανάθεσης σύμβασης έργου με 
το άρθρο 50 του ν. 4412/2016 με τη χρήση του Μητρώου, 
ως προς τον τρόπο της συγκρότησης της επιτροπής δι¬ 
αγωνισμού, χωρίς να υπάρχει υποχρέωση εγγραφής των 
τεχνικών τους υπαλλήλων σε αυτό. 

Άρθρο 2 

Κατάρτιση και Τήρηση Μητρώου Μελών 
Επιτροπών Διαδικασιών Σύναψης Δημοσίων 
Συμβάσεων Έργων, Μελετών, και Παροχής 
Τεχνικών και λοιπών συναφών Επιστημονικών 
Υπηρεσιών (Μη.Μ.Ε.Δ.) - Ανάπτυξη διαδικτυακής 
εφαρμογής βάσεως δεδομένων υποστήριξης 
της τήρησης και λειτουργίας του Μητρώου 

1. Καταρτίζεται και τηρείται, στη Γενική Γραμματεία Υπο¬ 
δομών (ΓΓΥ) του Υπουργείου Υποδομών και Μεταφορών, 

Μητρώο Μελών Επιτροπών Διαδικασιών Σύναψης Δημοσί¬ 
ων Συμβάσεων Έργων, Μελετών και ΠαροχήςΤεχνικών και 
λοιπών συναφών Επιστημονικών Υπηρεσιών (Μη.Μ.Ε.Δ.), 
στο εξής «Μητρώο», όπου εγγράφονται οι τεχνικοί υπάλ¬ 
ληλοι όλων των αναθετουσών αρχών, των Ανεξαρτήτων 
Αρχών και της Βουλής των Ελλήνων, οι οποίες αναθέτουν 
ή/και εκτελούν συμβάσεις έργων, μελετών και παροχής 
τεχνικών και λοιπών συναφών επιστημονικών υπηρεσιών. 

2. Αναπτύσσεται στη Γενική Γραμματεία Υποδομών του 
Υπουργείου Υποδομών και Μεταφορών ηλεκτρονική 
εφαρμογή βάσεως δεδομένων, για την υποστήριξη της 
τήρησης και λειτουργίας του Μητρώου, με σκοπό την 
αξιόπιστη, αντικειμενική και με όρους εμπιστοσύνης και 
διαφάνειας διεξαγωγή της κλήρωσης των μελών των Επι¬ 
τροπών Διαγωνισμών με βάση το ηλεκτρονικό σύστημα 
κληρώσεων της παρ. 6 του άρθρου 118 του ν. 4412/2016. 
Η εν λόγω βάση δεδομένων θα λειτουργεί σε κατάλληλες 
διατάξεις υπολογιστικών συστημάτων προς υποστήριξη 
των λειτουργιών που περιγράφονται στο άρθρο 5 της 
παρούσας προσφέροντας ταυτόχρονα προστασία από 
κακόβουλες ενέργειες και επιθέσεις. 

3. Διαχειριστής: Ως Διαχειριστής της ηλεκτρονικής 
εφαρμογής του Μητρώου ορίζεται η Γενική Γραμματεία 
Υποδομών του Υπουργείου Υποδομών και Μεταφορών 
διά της Διεύθυνσης Διαγωνισμών Δημοσίων Συμβάσεων 
του άρθρου 29 του π.δ. 123/2017 (Α' 151) ως αρμόδια 
Διεύθυνση για την τήρηση του Μητρώου. 

4. Χρήστες του Διαχειριστή: Στην ομάδα αυτή ορίζο¬ 
νται στελέχη της Γενικής Γραμματείας Υποδομών, του 
Υπουργείου Υποδομών και Μεταφορών, που πραγματο¬ 
ποιούν λειτουργίες μέσω της εφαρμογής του Μητρώου, 
στο πλαίσιο των αρμοδιοτήτων τους, ανάλογα με τα δι¬ 
καιώματα πρόσβασής τους. 

5. Χρήστες: Ως χρήστες ορίζονται υπάλληλοι των Ανα¬ 
θετουσών Αρχών /Ανεξάρτητων Αρχών/ Βουλής των Ελ¬ 
λήνων, εφόσον έχουν εγγράφει στην εφαρμογή και έχουν 
αποκτήσει τους αντίστοιχους κωδικούς. 

6. Η κατάρτιση, η τήρηση, ο έλεγχος και η διαχείριση 
του Μητρώου υπάγονται στην αρμοδιότητα της Διεύθυν¬ 
σης Διαγωνισμών Δημοσίων Συμβάσεων του άρθρου 29 
του π.δ. 123/2017 (ΑΊ 51). 

Άρθρο 3 

Όροι, διαδικασία και προϋποθέσεις εγγραφής 
μελών στο Μητρώο 

1. Στο Μητρώο εγγράφονται τεχνικοί υπάλληλοι 
των κλάδων ΠΕ καιΤΕ όπως αυτοί καθορίζονται στην 
«ΚΩΔΙΚΟΠΟΙΗΣΗ ΠΡΟΣΟΝΤΟΛΟΓΙΟΥ» (π.δ. 50/2001 
(Α' 39), όπως τροποποιήθηκε και συμπληρώθηκε με τα 
π.δ. 347/2003 (Α'315), 44/2005 (Α'63), 116/2006 (115) και 
146/2007 (ΑΊ 85, καθώς και με τους ν. 4115/2013 (Α' 24) 
και 4148/2013 (Α'99)», ή αντιστοίχων για τις περιπτώσεις 
κατά τις οποίες δεν ισχύει αυτή, και ειδικότερα: 

Α. Υπάλληλοι των κλάδων ΠΕ Μηχανικών, ΠΕ Πληρο¬ 
φορικής, ΠΕ Περιβάλλοντος (μόνο οι με πτυχίο ή δίπλω¬ 
μα Μηχανικών Περιβάλλοντος, Χημικών Μηχανικών) και 
ΠΕ Γεωτεχνικών, 

Β. Υπάλληλοι των κλάδων ΤΕ Μηχανικών και ΤΕ Πλη¬ 
ροφορικής 

2. Προϋποθέσεις συμπερίληψης υπαλλήλων στην πρό¬ 
ταση της παρ. 3 και εγγραφής στο Μητρώο: 


ί. Να μην κατέχουν θέση Προϊσταμένου Γενικής Διεύ¬ 
θυνσης ή Διεύθυνσης. 

ίί Να έχουν τουλάχιστον διετή εργασιακή εμπειρία σε 
καθήκοντα αναθέτουσας αρχής, προϊσταμένης αρχής 
ή διευθύνουσας υπηρεσίας συμβάσεων έργων, μελε¬ 
τών και παροχής τεχνικών και λοιπών επιστημονικών 
υπηρεσιών. 

ίίί. Να μην τους έχει χορηγηθεί άδεια των παρ 2, 3 και 
4 του άρθρου 51, των άρθρων 52,53,54,58 του «ΚΩΔΙ¬ 
ΚΑ ΚΑΤΑΣΤΑΣΗΣ ΔΗΜΟΣΙΩΝ ΠΟΛΙΤΙΚΩΝ ΔΙΟΙΚΗΤΙΚΩΝ 
ΥΠΑΛΛΗΛΩΝ ΚΑΙ ΥΠΑΛΛΗΛΩΝ ΝΠΔΔ», (ν. 3528/2007, 
Α' 26) υπολειπόμενης χρονικής διάρκειας πέραν των 
τριών (3) μηνών κατά την ημερομηνία σύνταξης της 
πρότασης της παρ. 3. Αντίστοιχα μέλος του Μητρώου 
στο οποίο έχει χορηγηθεί άδεια ως ανωτέρω χρονικής 
διάρκειας άνω των τριών (3) μηνών διαγράφεται από το 
Μητρώο με πρόταση της αρμόδιας αναθέτουσας αρχής 
μέχρι την επάνοδό του. 

ίν. Να μην τελούν σε καθεστώς διαθεσιμότητας σύμ¬ 
φωνα με το Κεφάλαιο Ε' (άρθρα 99 -102), αργίας-αναστο- 
λής άσκησης καθηκόντων σύμφωνα με το Κεφάλαιο ΣΤ' 
(άρθρα 103 -105) του «ΚΩΔΙΚΑ ΚΑΤΑΣΤΑΣΗΣ ΔΗΜΟΣΙΩΝ 
ΠΟΛΙΤΙΚΩΝ ΔΙΟΙΚΗΤΙΚΩΝ ΥΠΑΛΛΗΛΩΝ ΚΑΙ ΥΠΑΛΛΗ¬ 
ΛΩΝ ΝΠΔΔ» (Ν. 3528/2007, Α'26) 

ν. Να μην τους έχει επιβληθεί πειθαρχική ποινή των 
περιπτώσεων β), γ), δ), ε), στ), ζ) και η) της παρ. 1 του 
άρθρου 109 του «ΚΩΔΙΚΑ ΚΑΤΑΣΤΑΣΗΣ ΔΗΜΟΣΙΩΝ ΠΟ¬ 
ΛΙΤΙΚΩΝ ΔΙΟΙΚΗΤΙΚΩΝ ΥΠΑΛΛΗΛΩΝ ΚΑΙ ΥΠΑΛΛΗΛΩΝ 
Ν ΠΔΔ» (ν. 3528/2007, Α'26). Ειδικά για την περίπτωση β) 
να μην έχει επιβληθεί πρόστιμο μεγαλύτερο των αποδο¬ 
χών ενός (1) μηνός. 

νί. Να μην τους έχει επιβληθεί πειθαρχική ποινή της 
περιπτώσεως α) της παρ.1 του άρθρου 109 του «ΚΩΔΙ¬ 
ΚΑ ΚΑΤΑΣΤΑΣΗΣ ΔΗΜΟΣΙΩΝ ΠΟΛΙΤΙΚΩΝ ΔΙΟΙΚΗΤΙΚΩΝ 
ΥΠΑΛΛΗΛΩΝ ΚΑΙ ΥΠΑΛΛΗΛΩΝ ΝΠΔΔ» (Ν. 3528/2007, 
Α'26) ειδικά για τα πειθαρχικά παραπτώματα των περι¬ 
πτώσεων γ), δ), στ), η), ι), ιδ), ιστ), κ), λγ) της παρ.1 του 
άρθρου 107 του ιδίου κώδικα. 

νίί. Για τις αναθέτουσες αρχές που δεν εμπίπτουν στις 
διατάξεις του παραπάνω Κώδικα εξετάζονται τα πειθαρχι¬ 
κά αδικήματα με παρόμοιο περιεχόμενο με το παραπάνω. 

3. Η εγγραφή στο Μητρώο γίνεται με ευθύνη και πρό¬ 
ταση της Αναθέτουσας Αρχής, ή της Ανεξάρτητης Αρχής, 
ή της Βουλής των Ελλήνων, η οποία αναθέτει/εκτελεί 
συμβάσεις έργων, μελετών και παροχής τεχνικών και 
λοιπών επιστημονικών υπηρεσιών. 

4. Κάθε υπάλληλος που διαθέτει τα προσόντα θα συ- 
μπεριλαμβάνεται σε πρόταση της αντίστοιχης Αναθέ¬ 
τουσας Αρχής, Ανεξάρτητης Αρχής ή της Βουλής των Ελ¬ 
λήνων, στην οποία υπηρετεί, προς ένταξη στο Μητρώο. 
Τυχόν παράλειψη συμπερίληψης αποτελεί πειθαρχικό 
παράπτωμα των αρμοδίων οργάνων. Οι αποσπασμένοι 
υπάλληλοι θα περιλαμβάνονται στην πρόταση της ανα¬ 
θέτουσας αρχής/ανεξάρτητης αρχής/Βουλής των Ελλή¬ 
νων στην οποία υπηρετούν, εφόσον αυτή είναι αναθέτου- 
σα αρχή, προϊσταμένη αρχή ή διευθύνουσα υπηρεσία σε 
συμβάσεις έργων, μελετών και παροχής τεχνικών και λοι¬ 
πών επιστημονικών υπηρεσιών. Για την διαπίστωση μη 
συνδρομής λόγων μη συμπερίληψης στην πρόταση των 
περιπτώσεων ίίί, ίν, ν και νί της παρ. 2 κάθε τεχνικός υπάλ¬ 
ληλος υποχρεούται στην κατάθεση προς τον υπεύθυνο 

της αναθέτουσας αρχής/ανεξάρτητης αρχής/Βουλής των 
Ελλήνων σχετικής υπεύθυνης δήλωσης εντός είκοσι (20) 
ημερών από τη θέση σε ισχύ της παρούσας. Οι Αναθέ- 
τουσες Αρχές, οι Ανεξάρτητες Αρχές και η Βουλή των 
Ελλήνων, που αναθέτουν/εκτελούν συμβάσεις έργων, με¬ 
λετών και παροχής τεχνικών και λοιπών επιστημονικών 
υπηρεσιών, υποβάλλουν στην ηλεκτρονική πλατφόρμα 
του άρθρου 5 τα στοιχεία των τεχνικών υπαλλήλων που 
υπηρετούν σε αυτές και πληρούν τις προβλέψεις των 
παραγράφων 1 και 2 του παρόντος άρθρου, και περιλαμ¬ 
βάνονται στον Πίνακα του Παραρτήματος I. Κατάλογος 
με τα ονόματα των εν λόγω υπαλλήλων αναρτάται και 
στην ιστοσελίδα της αναθέτουσας αρχής. 

5. Σε περίπτωση μεταβολής των αρχικά δηλωθέντων 
στοιχείων κάθε μέλους του Μητρώου, η Υπηρεσία που 
τον πρότεινε (Αναθέτουσα Αρχή, Ανεξάρτητη Αρχή ή η 
Βουλή των Ελλήνων) υποχρεούται αμελλητί από τότε 
που έλαβε γνώση, να δηλώσει τη μεταβολή αυτή στην 
ηλεκτρονική εφαρμογή του άρθρου 5 και να τροποποι¬ 
ήσει τα σχετικά στοιχεία. 

6. Η αρμόδια ΥπηρεσίαΤήρησηςτου Μητρώου δύνα- 
ται να λαμβάνει δεδομένα και να πραγματοποιεί ελέγ¬ 
χους διασταύρωσης, των στοιχείων που κατατίθενται 
σύμφωνα με την παρ. 4, με το Μητρώο Ανθρώπινου 
Δυναμικού του Ελληνικού Δημοσίου που τηρείται στο 
Υπουργείο Διοικητικής Ανασυγκρότησης. 

Άρθρο 4 

Κριτήρια επιλογής μελών σε διαγωνισμούς 
Έργων, Μελετών, Παροχής Τεχνικών και λοιπών 
συναφών Επιστημονικών Υπηρεσιών. 

1. Υπό τις προϋποθέσεις των διατάξεων των παρ. 8 και 
9 του άρθρου 221, για την επιλογή των μελών των επιτρο¬ 
πών διαδικασιών σύναψης δημοσίων συμβάσεων Έργων, 
Μελετών και ΠαροχήςΤεχνικών και λοιπών συναφών Επι¬ 
στημονικών Υπηρεσιών μέσω της ηλεκτρονικής εφαρμο¬ 
γής κληρώσεων θα εφαρμόζονται τα παρακάτω κριτήρια. 

α. Για τις διαδικασίες σύναψης δημοσίων συμβάσεων 
Έργων, τα μέλη των αντίστοιχων επιτροπών πρέπει να 
επιλέγονται κατ' εφαρμογή των κατωτέρω κριτηρίων: 

(αα) Σε διαδικασίες σύναψης δημοσίων συμβάσεων 
Έργων εκτιμώμενης αξίας έως 60.000 ευρώ τα μέλη της 
επιτροπής θα πρέπει να διαθέτουν προσόντα των βαθ¬ 
μιδών Α, ή Β, ή Γ του Παραρτήματος II της παρούσας. 

(ββ) Σε διαδικασίες σύναψης δημοσίων συμβάσεων 
Έργων εκτιμώμενης αξίας από 60.001 ευρώ έως το όριο 
της περίπτωσης α) του άρθρου 5 του ν. 4412/2016, τα 
μέλη της επιτροπής θα πρέπει να διαθέτουν προσόντα 
των βαθμιδών Β ή Γ του Παραρτήματος II της παρούσας. 

(γγ) Σε διαδικασίες σύναψης δημοσίων συμβάσεων 
Έργων εκτιμώμενης αξίας μεγαλύτερης από το όριο της 
περίπτωσης α) του άρθρου 5 του ν. 4412/2016, τα μέλη 
της επιτροπής θα πρέπει να διαθέτουν προσόντα της 
βαθμίδας Γ του Παραρτήματος II της παρούσας. 

β. Για τις διαδικασίες σύναψης δημοσίων συμβάσεων 
Μελετών και ΠαροχήςΤεχνικών και λοιπών συναφών 
Επιστημονικών Υπηρεσιών, τα μέλη των αντίστοιχων 
επιτροπών πρέπει να επιλέγονται κατ' εφαρμογή των 
κατωτέρω κριτηρίων: 

(αα) Σε διαδικασίες σύναψης δημοσίων συμβάσεων 
Μελετών και ΠαροχήςΤεχνικών και λοιπών συναφών Επι¬ 


στημονικών Υπηρεσιών, εκτιμώμενης αξίας έως 60.000 
ευρώ, τα μέλη της επιτροπής θα πρέπει να διαθέτουν 
προσόντα των βαθμιδών Α, ή Β, ή Γ του Παραρτήματος 
III της παρούσας. 

(ββ) Σε διαδικασίες σύναψης δημοσίων συμβάσεων 
Μελετών και ΠαροχήςΤεχνικών και λοιπών συναφών 
Επιστημονικών Υπηρεσιών, εκτιμώμενης αξίας από 
60.001 έως 1.000.000 ευρώ, τα μέλη της επιτροπής θα 
πρέπει να διαθέτουν προσόντα των βαθμιδών Β ή Γ του 
Παραρτήματος III της παρούσας. 

(γγ) Σε διαδικασίες σύναψης δημοσίων συμβάσεων 
Μελετών και ΠαροχήςΤεχνικών και λοιπών συναφών Επι¬ 
στημονικών Υπηρεσιών, εκτιμώμενης αξίας μεγαλύτερης 
του 1.000.000 ευρώ, τα μέλη της επιτροπής θα πρέπει να 
διαθέτουν προσόντα της βαθμίδας Γ του Παραρτήματος 
III της παρούσας. 

2. Στις κληρώσεις των επιτροπών διαδικασιών σύ¬ 
ναψης δημοσίων συμβάσεων Έργων της παρ. 8.β του 
άρθρου 221 του ν. 4412/2016 και δημοσίων συμβάσε¬ 
ων μελετών και παροχής τεχνικών και λοιπών επιστη¬ 
μονικών υπηρεσιών της παρ.9.β του άρθρου 221 του 
ν. 4412/2016, τουλάχιστον δύο μέλη θα ανήκουν στην 
κατηγορία ΠΕ Μηχανικών. 

3. Ως πρόεδροι των επιτροπών των παρ. 8 και 9 του 
άρθρου 221 του ν. 4412/2016 ορίζονται μέλη κατηγορίας 
ΠΕ Μηχανικών. 

4. Γενικά κατά τη συγκρότηση των επιτροπών διαδικα¬ 
σιών σύναψης δημοσίων συμβάσεων Έργων, Μελετών και 
ΠαροχήςΤεχνικών και λοιπών συναφών Επιστημονικών 
Υπηρεσιών, στην σχετική απόφαση ως πρόεδρος θα ορί¬ 
ζεται ο έχωντην υψηλότερη βαθμίδα των Παραρτημάτων 
II και III τηρούμενης της πρόβλεψης των παρ. 2 και 3. 

Άρθρο 5 

Επιχειρησιακή λογική της ηλεκτρονικής 
εφαρμογής του ΜΗΜΕΔ 

Η Ηλεκτρονική Εφαρμογή του Μητρώου Επιτροπών 
Διαγωνισμών θα υποστηρίζει τις παρακάτω λειτουργίες: 

5.1 Διαχείριση Χρηστών 

5.1.1 Εγγραφή Χρηστών 

Ο Διαχειριστής της εφαρμογής δημιουργεί τους ρό¬ 
λους που είναι δυνατόν να αναληφθούν από τους χρή¬ 
στες και αποδίδει ρόλο σε κάθε ένα Χρήστη. 

Κάθε Αναθέτουσα Αρχή/Ανεξάρτητη Αρχή/Βουλή των 
Ελλήνων, η οποία αναθέτει/εκτελεί δημόσιες συμβάσεις 
έργων, μελετών και παροχής τεχνικών και λοιπών επιστη¬ 
μονικών υπηρεσιών αιτείται μέσω ηλεκτρονικού ταχυ¬ 
δρομείου την εγγραφή της στην Ηλεκτρονική Εφαρμο¬ 
γή του Μητρώου εφόσον δεν είναι εγγεγραμμένη στον 
υφιστάμενο κεντρικό κατάλογο της εφαρμογής. Στη 
συνέχεια ο Διαχειριστής Χρηστών του Συστήματος την 
καταχωρεί στον κατάλογο της εφαρμογής. 

Οι Αναθέτουσες Αρχές /Ανεξάρτητες Αρχές/Βουλή των 
Ελλήνων θα έχουν μοναδικό κωδικό ταυτοποίησης στο 
Μητρώο. 

5.1.2 Υπάλληλοι Αναθέτουσας Αρχής/Ανεξάρτητης 
Αρχής/Βουλής των Ελλήνων που έχουν οριστεί από την 
αναθέτουσα αρχή ως χρήστες αιτούνται ηλεκτρονικά την 
εγγραφή τους μέσω του δικτυακού τόπου της Ηλεκτρονι¬ 
κής Εφαρμογής του Μητρώου και συμπληρώνει τα απα¬ 
ραίτητα προσωπικά του στοιχεία όνομα, επώνυμο, ΑΦΜ, 

ΑΔΤ, διεύθυνση ηλεκτρονικού του ταχυδρομείου, και 
την ειδικότητα του στην ενσωματωμένη στην εφαρμο¬ 
γή, ηλεκτρονική φόρμα εγγραφής. Επίσης επιλέγει από 
τον σχετικό κεντρικό κατάλογο την Αναθέτουσα Αρχή/ 
Ανεξάρτητη Αρχή/ Βουλή των Ελλήνων την οποία εκ¬ 
προσωπεί και επισυνάπτει ηλεκτρονικά αίτηση/δήλωση 
ορισμού χρηστών εκ μέρους της Αναθέτουσας Αρχής / 
Ανεξάρτητης Αρχής/Βουλής των Ελλήνων υπογεγραμμέ¬ 
νη από τον νόμιμο εκπρόσωπο της και αντίγραφο των 
δύο όψεων του Δελτίου Αστυνομικής του Ταυτότητας. 

Οι χρήστες του Μητρώου θα έχουν μοναδικό κωδικό 
ταυτοποίησης στο Μητρώο. 

5.1.3 Διαχείριση της Εφαρμογής 

1. Ο Διαχειριστής της εφαρμογής ενδεικτικά και όχι 
περιοριστικά αναλαμβάνει: 

(α) την ενεργοποίηση χρηστών 
(β) την παραμετροποίηση της εφαρμογής 
(γ) την οργάνωση των διαδικασιών λήψεως των αντι¬ 
γράφων ασφαλείας 

(δ) την αναγνώριση σημείων βελτίωσης και την ορ¬ 
γάνωση της υλοποίησης αυτών με την ανάπτυξη νέων 
εκδόσεων της εφαρμογής 

(ε) την προσαρμογή της εφαρμογής στην εκάστοτε 
ισχύουσα νομοθεσία 

(στ) την παρακολούθηση της απόδοσης του εξοπλι¬ 
σμού στον οποίο εκτελείται η λειτουργία της εφαρμογής 
(ζ) την οργάνωση για την επίλυση κάθε είδους προ¬ 
βλημάτων που προκύπτουν κατά την λειτουργία της 
εφαρμογής 

(η) την ενημέρωση των χρηστών με την ανάρτηση σχε¬ 
τικών ανακοινώσεων στην αρχική σελίδα της εφαρμογής 
(διενέργεια κλήρωσης μελών, αποτελέσματα) 

(θ) την επιμέλεια για την συνολική ομαλή και αποδο¬ 
τική λειτουργία του συστήματος. 

2. Οι χρήστες του Διαχειριστή έχουν τη δυνατότητα: 
(α) εξέτασης και έγκρισης αιτήσεων εγγραφής των 

χρηστών των Αναθετουσών Αρχών/Ανεξάρτητων Αρ¬ 
χών/Βουλής των Ελλήνων 

(β) ενημέρωσης του κεντρικού καταλόγου Αναθετου¬ 
σών Αρχών/Ανεξάρτητων Αρχών/Βουλής των Ελλήνων 
και διορθωτικών ενεργειών στους εν λόγω καταλόγους. 

3. Οι χρήστες των Αναθετουσών Αρχών Ανεξάρτητων 
Αρχών/Βουλής των Ελλήνων έχουν τη δυνατότητα κατα¬ 
χώρισης και διαχείρισης των καταλόγων των μελών επι¬ 
τροπών διαγωνισμών, και επιπλέον, έχουν τη δυνατότητα 
να διενεργούν κληρώσεις ως μέλη επιτροπής κλήρωσης. 

5.2 Καταχώριση καταλόγων μελών επιτροπών διαγω¬ 
νισμών 

(α) Η καταχώριση των μελών στο Μητρώο θα γίνεται ανά 
Αναθέτουσα Αρχή/Ανεξάρτητη Αρχή/Βουλή των Ελλήνων 
και με καταγραφή σε επίπεδο υπηρεσιακής μονάδας. 

(β) Η καταχώριση θα απεικονίζει τα στοιχεία του Πα¬ 
ραρτήματος, ιδίως εκείνα που ταυτοποιούν το μέλος, την 
ειδικότητα και την εργασιακή του εμπειρία, προκειμένου 
να καθίσταται δυνατή η εφαρμογή κριτηρίων επιλογής 
στην εφαρμογή κληρώσεων. 

(γ) Η καταχώριση τηρεί την ακόλουθη διαδικασία: 

1. Ο εγγεγραμμένος στην εφαρμογή χρήστης της 
Αναθέτουσας Αρχής/ Ανεξάρτητης Αρχής/Βουλής των 
Ελλήνων καταχωρεί στη βάση δεδομένων της ηλεκτρο¬ 
νικής εφαρμογής τα στοιχεία των υπαλλήλων, βάσει των 
προϋποθέσεων του άρθρου 3. Η καταχώριση πραγμα¬ 


τοποιείται μέσω ηλεκτρονικής φόρμας που προϋπάρ¬ 
χει στην εφαρμογή, συμπληρώνοντας τα στοιχεία που 
προσδιορίζουν τους υπαλλήλους ως φυσικά πρόσωπα 
σύμφωνα με τα περιλαμβανόμενα στο Παράρτημα I. 

2. Η δημοσιοποίηση των στοιχείωντης σύμβασης στην 
ιστοσελίδα του ΚτΕ και του Υπουργείου Υποδομών και 
Μεταφορών αποτελεί προϋπόθεση για τη διενέργεια 
ηλεκτρονικής κλήρωσης και επιλογής των μελών των 
Επιτροπών Διαγωνισμών, με την επιφύλαξη της παρ.3 
του άρθρου 221 του ν. 4412/2016 όσον αφορά στη συ¬ 
γκρότηση επιτροπών διαγωνισμού σε ετήσια βάση. 

3. Η καταχώριση είναι δυναμική όπως προβλέπεται 
στο άρθρο 3 παρ. 5 της παρούσης απόφασης. 

5.3 Διαδικασία Καταχώρισης δημόσιας ηλεκτρονικής 
κλήρωσης 

Η Αναθέτουσα Αρχή/Ανεξάρτητη Αρχή/Βουλή των Ελλή¬ 
νων αφού ανακοινώσει τη διενέργεια δημόσιας ηλεκτρονι¬ 
κής κλήρωσης καταχωρεί στην εφαρμογή την ημερομηνία, 
την ώρα και τον τόπο που θα διενεργηθεί η με ηλεκτρονική 
κλήρωση επιλογή των μελών επιτροπών διαγωνισμών. 

5.4 Διενέργεια ηλεκτρονικής κλήρωσης 

1. Προϋπόθεση για τη διενέργεια της ηλεκτρονικής 
κλήρωσης είναι να έχει οριστεί διμελής ή τριμελής Επι¬ 
τροπή υπαλλήλων για τη διεξαγωγή κλήρωσης για τη 
συγκεκριμένη σύμβαση. Η Αναθέτουσα Αρχή/Ανεξάρ¬ 
τητη Αρχή/Βουλή των Ελλήνων δύναται κατά την κρίση 
της να ορίσει μία Επιτροπή κατ' έτος. Ένα τουλάχιστον 
μέλος της Επιτροπής πρέπει να είναι τεχνικός υπάλληλος 
και εγγεγραμμένος χρήστης του συστήματος. 

2. Η κλήρωση διενεργείται ηλεκτρονικά από τον χρή¬ 
στη της εφαρμογής του Μητρώου που είναι ταυτόχρονα 
και μέλος της Επιτροπής κλήρωσης, ως άνω, στο τόπο 
και κατά την ημερομηνία και ώρα που καθορίστηκε στην 
σχετική ανακοίνωση. 

3. Η κλήρωση και η επιλογή των μελών της επιτροπής 
διαγωνισμού γίνεται αυτόματα από την εφαρμογή από 
τον κατάλογο που περιλαμβάνει τα προς κλήρωση μέλη- 
τεχνικούς υπαλλήλους, όπως έχει προκύψει με βάσει τα 
κριτήρια του άρθρου 4 για τον συγκεκριμένο διαγωνι¬ 
σμό. Όλοι οι υπάλληλοι της αναθέτουσας αρχής/ανεξάρ¬ 
τητης αρχής/Βουλής των Ελλήνων που διενεργεί τον δια¬ 
γωνισμό, οι οποίοι πληρούν τα ως άνω κριτήρια, δύναται 
να συμμετέχουν στην κλήρωση, με την επιφύλαξη της 
παρ. 8.(δ) του άρθρου 221, όσον αφορά τις περιπτώσεις 
έργων του άρθρου 50 ή όταν κριτήριο ανάθεσης είναι 
η πλέον συμφέρουσα από οικονομική άποψη προσφο¬ 
ρά βάσει βέλτιστης σχέσης ποιότητας - τιμής, κατά τις 
οποίες απαγορεύεται υπάλληλοι της αναθέτουσας αρχής 
να συμμετέχουν στη δημόσια κλήρωση. Υπάλληλος ο 
οποίος κληρώνεται ως μέλος Επιτροπής Διαγωνισμού, 
αποκλείεται αυτόματα από κληρώσεις για το επόμενο 
τρίμηνο από την ημερομηνία της αρχικής κλήρωσης. 

4. Η ηλεκτρονική εφαρμογή του Μητρώου παράγει 
αυτόματα ηλεκτρονικό έγγραφο αποτελεσμάτων κλή¬ 
ρωσης. Η εκτύπωση του αποτελέσματος της κλήρωσης 
αποτελεί δικαιολογητικό της απόφασης συγκρότησης 
επιτροπής διαγωνισμού για την ανάθεση συμβάσεων 
έργων, μελετών και παροχής τεχνικών και λοιπών επι¬ 
στημονικών υπηρεσιών. 

5.5 Διαχείριση Δεδομένων και Αποτελεσμάτων Στρατη¬ 
γικής Πληροφορίας Υπολογισμός Στατιστικών Μεγεθών 

1. Η ηλεκτρονική εφαρμογή διατηρεί ψηφιακά δεδο¬ 
μένα με τα στοιχεία των χρηστών, των κληρώσεων και 
των συμβάσεων για περίοδο τουλάχιστον πέντε ετών. 
Δημιουργείται επίσης ειδικός Ρόλος που ανατίθεται σε 
εργαζόμενο της Γενικής Γραμματείας Υποδομών του 
Υπουργείου Υποδομών και Μεταφορών και ο οποίος 
αναλαμβάνει την επεξεργασία των τηρουμένων ψηφια¬ 
κών δεδομένων και την εξαγωγή στατιστικών και λοιπών 
μεγεθών που θα είναι άμεσα διαθέσιμα προς χρήση και 
αξιοποίηση από τις οικείες Αναθέτουσες Αρχές αλλά και 
από την αρμόδια Υπηρεσία τήρησης του Μητρώου. 

2. Στο δικτυακό τόπο της εφαρμογής θα δημοσιεύονται 
στοιχεία του Μητρώου και θα είναι διαθέσιμο το ισχύον 
ηλεκτρονικό έγγραφο των αποτελεσμάτων κλήρωσης. 

3. Στο δικτυακό τόπο της εφαρμογής θα αναρτώνται 
στοιχεία των διαγωνισμών, των οποίων επίκειται η διε¬ 
νέργεια και η ημερομηνία και ώρα της κλήρωσης. 

4. Στο δικτυακό τόπο της εφαρμογής θα δημοσιεύεται 
η έκθεση συνοπτικών στατιστικών στοιχείων της παρ. ίν 
του άρθρου 8. 

5. Η ΓΓΥ δύναται να δημοσιεύει στο δικτυακό της τόπο, 
ή και στο δικτυακό τόπο της εφαρμογής εγχειρίδια και 
οδηγίες χρήσης. 

Άρθρο 6 

Καθήκοντα των Μελών του Μητρώου 

1 .Τα Μέλη του Μητρώου κατά τη συμμετοχή τους στις 
Επιτροπές Διαδικασιών Σύναψης Δημοσίων Συμβάσε¬ 
ων Έργων, Μελετών και Παροχής Τεχνικών και λοιπών 
συναφών Επιστημονικών Υπηρεσιών, εφαρμόζουν τα 
οριζόμενα στον ν. 4412/2016. 

2. Τα καθήκοντα των Μελώντου Μητρώου είναι ιδίως: 

(α) Να δηλώνουν σε εύλογο χρόνο κάθε μεταβολή των 

στοιχείων του Παραρτήματος I στην αναθέτουσα αρχή 
στην οποία υπηρετούν. 

(β) Οι εγγεγραμμένοι στο Μητρώο υποχρεούνται στο 
χειρισμό της πλατφόρμας του ΕΣΗΔΗΣ. 

(γ) Να εκτελούντα καθήκοντα που προκύπτουν από τον 
ορισμό τους σε Επιτροπές Διαδικασιών Σύναψης Δημοσί¬ 
ων Συμβάσεων Έργων, Μελετών, και Παροχής Τεχνικών 
και λοιπών συναφών Επιστημονικών Υπη ρεσιών με τρόπο 
που δεν θα συντρέχουν καταστάσεις πειθαρχικών παρα¬ 
πτωμάτων, όπως αυτά απαριθμούνται στο άρθρο 107 του 
«Κώδικα κατάστασης δημοσίων πολιτικών διοικητικών 
υπαλλήλων και υπαλλήλων ΝΠΔΔ» (ν. 3528/2007, Α'26). 

(δ) Να δηλώνουν έγκαιρα τη συνδρομή καταστάσεων 
σύγκρουσης συμφερόντων κατά τις διατάξεις του άρ¬ 
θρου 24 του ν. 4412/2016. 

(ε) Να τηρούν τους κανόνες εχεμύθειας και εμπιστευ¬ 
τικότητας που απορρέουν από τις διατάξεις του άρθρου 
21 του ν. 4412/2016, τα τεύχη του διαγωνισμού και τον 
«Κώδικα κατάστασης δημοσίων πολιτικών διοικητικών 
υπαλλήλων και υπαλλήλων ΝΠΔΔ» (ν. 3528/2007, Α'26). 

3. Υπαίτια παράβαση ή παράλειψη των παραπάνω 
καθηκόντων, η οποία μπορεί να καταλογιστεί σε μέλος, 
συνιστά πειθαρχικό παράπτωμα. 

Άρθρο 7 

Καθήκοντα Αναθετουσών Αρχών 

1. Οι Αναθέτουσες Αρχές/Ανεξάρτητες Αρχές/Βουλή 
των Ελλήνων, οι οποίες αναθέτουν/εκτελούν δημόσιες 


συμβάσεις έργων, μελετών και παροχής τεχνικών και 
λοιπών συναφών επιστημονικών υπηρεσιών, οφείλουν 
εντός προθεσμίας ενός (1) μηνός από την έναρξη ισχύος 
της παρούσας, να συγκεντρώσουν, επιβεβαιώσουν και 
υποβάλουν στην ηλεκτρονική εφαρμογή του άρθρου 
5, τα στοιχεία της παρ. 4 του άρθρου 3 της παρούσας. 

2. Οι ως άνω Αναθέτουσες Αρχές/Ανεξάρτητες Αρχές/ 
Βουλή των Ελλήνων οφείλουν σε περίπτωση μεταβολής 
των αρχικά δηλωθέντων στοιχείων κάθε μέλους του Μη¬ 
τρώου, αμελλητί από τότε που λαμβάνουν γνώση της με¬ 
ταβολής, να δηλώνουν αυτή στην ηλεκτρονική εφαρμογή 
του άρθρου 5 και να τροποποιούν τα σχετικά στοιχεία. 

3. Οι ως άνω Αναθέτουσες Αρχές/Ανεξάρτητες Αρχές/ 
Βουλή των Ελλήνων οφείλουν να ενημερώνουν ενυπο- 
γράφως τους υπαλλήλους που έχουν συμπεριλάβει στον 
πίνακα του παρατήματος I και έχουν υποβάλλει στην 
ηλεκτρονική εφαρμογή του άρθρου 5. 

4. Οι ως άνω Αναθέτουσες Αρχές /Ανεξάρτητες Αρ¬ 
χές/Βουλή των Ελλήνων καταγράφουν και κοινοποιούν 
στην αρμόδια Υπηρεσία τήρησης του Μητρώου κάθε 
περίπτωση δυσλειτουργίας των γνωμοδοτικών οργάνων 
στα οποία συμμετέχουν μέλη του Μητρώου και ειδικά 
περιπτώσεις μη τελεσφόρησης διαγωνισμών με ευθύνη 
μελών των επιτροπών διενέργειας αυτών. Μέχρι την 31 η 
Μαρτίου κάθε έτους οι ως άνω Αναθέτουσες Αρχές/Ανε¬ 
ξάρτητες Αρχές/Βουλή των Ελλήνων υποχρεούνται να 
υποβάλλουν στην αρμόδια Υπηρεσία του Μητρώου Έκ¬ 
θεση σχετικά με τους διαγωνισμούς που διενεργήθηκαν 
κατά το αμέσως προηγούμενο έτος αναφέροντας ιδίως 
τυχόν περιπτώσεις μη τελεσφόρησης διαγωνισμών με 
ευθύνη μελών των επιτροπών διενέργειας αυτών. Επίσης 
στην έκθεση θα περιλαμβάνεται κατάλογος με τις επιτρο¬ 
πές στις οποίες έλαβε μέρος κάθε μέλος του Μητρώου 
της αναθέτουσας αρχής. 

Άρθρο 8 

Καθήκοντα της Υπηρεσίας Τήρησης του Μητρώου 

Πέρα από τα οριζόμενα στο άρθρο 29 του π.δ. 
123/2017 (Α' 151), η αρμόδια Υπηρεσία Τήρησης του 
Μητρώου: 

(α) Εκπονεί και υλοποιεί πρόγραμμα δειγματοληπτικών 
ελέγχων για τη διαπίστωση της εκτέλεσης των καθηκό¬ 
ντων των μελών του Μητρώου 

(β) Συντάσσει, έως τις 30 Ιουνίου κάθε έτους, τυποποι¬ 
ημένη αξιολογική έκθεση σχετικά μετουςπραγματοποι- 
ηθέντες διαγωνισμούς του προηγούμενου ημερολογι¬ 
ακού έτους, με βάση στοιχεία που της κοινοποιούνται 
κατά τις παρ. 4 και 5 του άρθρου 7, ή που συγκεντρώνει 
κατά τους ελέγχους της περιπτ. (α), την οποία κοινοποιεί 
στον Γενικό Γραμματέα Υποδομών. Η έκθεση περιλαμ¬ 
βάνει συνοπτικά στατιστικά στοιχεία των πραγματοποι¬ 
ημένων ελέγχων και σχετική αξιολόγηση του έργου των 
μελών, συμπεριλαμβανομένων των απουσιών και τυχόν 
καταγγελιών ή κυρώσεων. 

(γ) Στην περίπτωση διαπίστωσης πειθαρχικού παρα¬ 
πτώματος μέλους επιτροπής ενημερώνει σχετικά την 
υπηρεσία στην οποία ανήκει ο υπάλληλος ώστε να κι¬ 
νηθεί η διαδικασία πειθαρχικού ελέγχου. 

Άρθρο 9 

Τα παρακάτω παραρτήματα I, II και III αποτελούν 

αναπόσπαστο μέρος της παρούσας απόφασης. 

ΠΑΡΑΡΤΗΜΑ II 

ΒΑΘΜΙΔΕΣ ΠΡΟΣΟΝΤΩΝ ΣΤΕΛΕΧΩΝ 
ΓΙΑ ΣΥΜΜΕΤΟΧΗ ΣΕ ΓΝΩΜΟΔΟΤΙΚΑ ΟΡΓΑΝΑ 
ΔΙΑΔΙΚΑΣΙΩΝ ΣΥΝΑΨΗΣ ΣΥΜΒΑΣΗΣ ΕΡΓΟΥ 

1. Τα μέλη του Μητρώου κατατάσσεται σε βαθμίδες 
προσόντων σύμφωνα με τις προϋποθέσεις των επόμε¬ 
νων παραγράφων. 

2. Ο αριθμός των βαθμιδών προσόντων σε κάθε ειδι¬ 
κότητα ορίζεται σε τρεις (3). 

3. Στην Α βαθμίδα προσόντων κατατάσσονται: 

Α. Οι διπλωματούχοι των ελληνικών ΑΕΙ εγγεγραμμένοι 
στις βασικές ειδικότητες του Τ.Ε.Ε. ή πτυχιούχοι ανώτατων 
εκπαιδευτικών ιδρυμάτων ισότιμων ή αντίστοιχων των 
ελληνικών ΑΕΙ μετά την παρέλευση τεσσάρων (4) ετών 
από την κτήση άδειας άσκησης του επαγγέλματος και 
εφόσον διαθέτουν κατ' ελάχιστον δύο έτη ενασχόλησης 
σε καθήκοντα αναθέτουσας αρχής ή προϊσταμένης αρχής 
ή διευθύνουσας υπηρεσίας συμβάσεων έργων, ή μελετών 
ή παροχής τεχνικών και λοιπών επιστημονικών υπηρε¬ 
σιών, και 

Β. Οι πτυχιούχοι των τεχνολογικών εκπαιδευτικών 
ιδρυμάτων και των πρώην ανώτερων τεχνικών σχολών 
μετά την παρέλευση πέντε ετών από την κτήση του βα¬ 
σικού πτυχίου και εφόσον διαθέτουν κατ' ελάχιστον τρία 
(3) έτη ενασχόλησης σε καθήκοντα αναθέτουσας αρχής 
ή προϊσταμένης αρχής ή διευθύνουσας υπηρεσίας συμ¬ 
βάσεων έργων ή μελετών ή παροχής τεχνικών και λοιπών 
επιστημονικών υπηρεσιών. 

4. Στη Β βαθμίδα προσόντων κατατάσσονται: 

Α. Οι διπλωματούχοι των ελληνικών ΑΕΙ εγγεγραμμένοι 
στις βασικές ειδικότητες του Τ.Ε.Ε. ή πτυχιούχοι ανώτα¬ 
των εκπαιδευτικών ιδρυμάτων ισότιμων ή αντίστοιχων 
των ελληνικών ΑΕΙ μετά την παρέλευση εννέα (9) ετών 
από την κτήση άδειας άσκησης του επαγγέλματος και 
εφόσον διαθέτουν κατ' ελάχιστον τέσσερα (4) έτη ενα¬ 
σχόλησης σε καθήκοντα αναθέτουσας αρχής ή προϊ- 
σταμένης αρχής ή διευθύνουσας υπηρεσίας συμβάσεων 
έργων ή μελετών ή παροχής τεχνικών και λοιπών επιστη¬ 
μονικών υπηρεσιών. Και 

Β. Οι πτυχιούχοι των τεχνολογικών εκπαιδευτικών 
ιδρυμάτων και των πρώην ανώτερων τεχνικών σχολών 
μετά την παρέλευση δέκα (10) ετών από την κτήση του 
βασικού πτυχίου και εφόσον διαθέτουν κατ' ελάχιστον 
έξι (6) έτη ενασχόλησης σε καθήκοντα αναθέτουσας αρ¬ 
χής ή προϊσταμένης αρχής ή διευθύνουσας υπηρεσίας 
συμβάσεων έργων ή μελετών ή παροχής τεχνικών και 
λοιπών επιστημονικών υπηρεσιών. 

5. Στην Γ βαθμίδα προσόντων κατατάσσονται: 

Α. Οι διπλωματούχοι των ελληνικών ΑΕΙ εγγεγραμμένοι 
στις βασικές ειδικότητες του Τ.Ε.Ε. ή πτυχιούχοι ανώτα¬ 
των εκπαιδευτικών ιδρυμάτων ισότιμων ή αντίστοιχων 
των ελληνικών ΑΕΙ μετά την παρέλευση δεκατεσσάρων 
(14) ετών από την κτήση άδειας άσκησης του επαγγέλ¬ 
ματος και εφόσον διαθέτουν κατ’ ελάχιστον οκτώ (8) 
έτη ενασχόλησης σε καθήκοντα αναθέτουσας αρχής ή 
προϊσταμένης αρχής,ή διευθύνουσας υπηρεσίας συμβά¬ 


σεων έργων ή μελετών ή παροχής τεχνικών και λοιπών 
επιστημονικών υπηρεσιών. Και 

Β. Οι πτυχιούχοι των τεχνολογικών εκπαιδευτικών 
ιδρυμάτων και των πρώην ανώτερων τεχνικών σχο¬ 
λών μετά την παρέλευση δέκα οκτώ (18) ετών από 
την κτήση του βασικού πτυχίου και εφόσον διαθέ¬ 
τουν κατ' ελάχιστον δέκα (10) έτη ενασχόλησης σε 
καθήκοντα αναθέτουσας αρχής ή προϊσταμένης αρ¬ 
χής ή διευθύνουσας υπηρεσίας συμβάσεων έργων ή 
μελετών ή παροχής τεχνικών και λοιπών επιστημο¬ 
νικών υπηρεσιών. 

6. Για την πρώτη εγγραφή οι υπάλληλοι μπορούν να 
εγγράφονται κατά παρέκκλιση απευθείας στη Β ή Γ 
βαθμίδα εφόσον διαθέτουν τα αντίστοιχα προσόντα 
της κατηγορίας. 

7. Η εγγραφή, η κατάταξη σε βαθμίδες, η εξέλιξη από 
βαθμίδα σε βαθμίδα και η διαγραφή γίνεται με μέριμνα 
και ευθύνη των αναθετουσών αρχών /ανεξάρτητων αρ¬ 
χών της/Βουλήςτων Ελλήνων που συγκεντρώνουν, επι¬ 
βεβαιώνουν και υποβάλλουν και όλα τα σχετικά στοιχεία. 

ΠΑΡΑΡΤΗΜΑ III 

ΒΑΘΜΙΔΕΣ ΠΡΟΣΟΝΤΩΝ ΣΤΕΛΕΧΩΝ 
ΓΙΑ ΣΥΜΜΕΤΟΧΗ ΣΕ ΓΝΩΜΟΔΟΤΙΚΑ ΟΡΓΑΝΑ 
ΔΙΑΔΙΚΑΣΙΩΝ ΣΥΝΑΨΗΣ ΣΥΜΒΑΣΗΣ ΜΕΛΕΤΩΝ 
ΚΑΙ ΠΑΡΟΧΗΣ ΤΕΧΝΙΚΩΝ ΚΑΙ ΛΟΙΠΩΝ 
ΣΥΝΑΦΩΝ ΕΠΙΣΤΗΜΟΝΙΚΩΝ ΥΠΗΡΕΣΙΩΝ 

Ι.Τα μέλη του Μητρώου κατατάσσεται σε βαθμίδες 
προσόντων σύμφωνα με τις προϋποθέσεις των επόμε¬ 
νων παραγράφων. 

2. Ο αριθμός των βαθμιδών προσόντων σε κάθε ειδι¬ 
κότητα ορίζεται σε τρεις (3). 

3. Στην Α βαθμίδα προσόντων κατατάσσονται οι δι¬ 
πλωματούχοι των ελληνικών ΑΕΙ εγγεγραμμένοι στις 
βασικές ειδικότητες του Τ.Ε.Ε. ή πτυχιούχοι ανώτατων 
εκπαιδευτικών ιδρυμάτων ισότιμων ή αντίστοιχων των 
ελληνικών ΑΕΙ μετά την παρέλευση τεσσάρων (4) ετών 
από την κτήση άδειας άσκησης του επαγγέλματος και 
εφόσον διαθέτουν κατ' ελάχιστον δύο έτη ενασχόλη¬ 
σης σε καθήκοντα αναθέτουσας αρχής ή προϊσταμένης 
αρχής ή διευθύνουσας υπηρεσίας συμβάσεων έργων, ή 
μελετών ή παροχής τεχνικών και λοιπών συναφών επι¬ 
στημονικών υπηρεσιών. 

4. Στη Β βαθμίδα προσόντων κατατάσσονται οι διπλω¬ 
ματούχοι των ελληνικών ΑΕΙ εγγεγραμμένοι στις βασικές 
ειδικότητες του Τ.Ε.Ε. ή πτυχιούχοι ανώτατων εκπαιδευ¬ 
τικών ιδρυμάτων ισότιμων ή αντίστοιχων των ελληνικών 
ΑΕΙ μετά την παρέλευση εννέα (9) ετών από την κτήση 
άδειας άσκησηςτου επαγγέλματος και εφόσον διαθέτουν 
κατ' ελάχιστον τέσσερα (4) έτη ενασχόλησης σε καθήκο¬ 
ντα αναθέτουσας αρχής ή προϊσταμένης αρχής ή διευ- 
θύνουσας υπηρεσίας συμβάσεων έργων, ή μελετών, ή 
παροχής τεχνικών και λοιπών συναφών επιστημονικών 
υπηρεσιών. 

5. Στην Γ βαθμίδα προσόντων κατατάσσονται οι διπλω¬ 
ματούχοι των ελληνικών ΑΕΙ εγγεγραμμένοι στις βασικές 
ειδικότητες του Τ.Ε.Ε. ή πτυχιούχοι ανώτατων εκπαιδευ- 

τικών ιδρυμάτων ισότιμων ή αντίστοιχων των ελληνικών 
ΑΕΙ μετά την παρέλευση δεκατεσσάρων (14) ετών από 
την κτήση άδειας άσκησης του επαγγέλματος και εφό¬ 
σον διαθέτουν κατ' ελάχιστον οκτώ (8) έτη ενασχόλη¬ 
σης σε καθήκοντα αναθέτουσας αρχής ή προϊσταμένης 
αρχής ή διευθύνουσας υπηρεσίας συμβάσεων έργων 
ή μελετών, ή παροχής τεχνικών και λοιπών συναφών 
επιστημονικών υπηρεσιών. 

6. Για την πρώτη εγγραφή οι υπάλληλοι μπορούν να 
εγγράφονται κατά παρέκκλιση απευθείας στη Β ή Γ 
βαθμίδα εφόσον διαθέτουν τα αντίστοιχα προσόντα 
της κατηγορίας: 

7. Η εγγραφή, η κατάταξη σε βαθμίδες, και η εξέλιξη 
από βαθμίδα σε βαθμίδα και η διαγραφή γίνεται με μέρι¬ 
μνα και ευθύνη των αναθετουσών αρχών/Ανεξάρτητων 
Αρχών/Βουλής των Ελλήνων, οι οποίες συγκεντρώνουν, 
επιβεβαιώνουν και υποβάλλουν στην εφαρμογή και όλα 
τα σχετικά στοιχεία. 


Άρθρο 10 

Έναρξη ισχύος- χρόνος λειτουργίας του Μητρώου 

1. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

2. Η λειτουργία του Μητρώου αρχίζει ένα (1) μήνα 
από τη δημοσίευση της παρούσας στην Εφημερίδα της 
Κυβερνήσεως. 

3. Μέχρι την έναρξη λειτουργίας του Μητρώου ισχύ¬ 
ουν τα αναφερόμενα στην παρ. 10 του άρθρου 376 
και του άρθρου 221 του ν. 4412/2016. Επιτροπές που 
έχουν ήδη συγκροτηθεί σε ετήσια βάση συνεχίζουν 
μέχρι τη λήξη της θητείας τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























